Document ID: 31996R2315

31996R2315
L 314/1
SLUŽBENI LIST EUROPSKE UNIJE
25.11.1996.
UREDBA VIJEĆA (EZ) br. 2315/96
od 25. studenoga 1996.
o utvrđivanju popisa tekstilnih proizvoda i odjevnih predmeta u skladu s člankom 1. stavkom 7. Uredbe (EEZ) 3030/93, koji se od 1. siječnja 1998. treba uključiti u GATT iz 1994. i o izmjeni Priloga X. Uredbi (EEZ) br. 3030/93 i Priloga II. Uredbi (EZ) br. 3285/94
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 113.,
uzimajući u obzir članak 1. stavak 7. Uredbe Vijeća (EEZ) br. 3030/93 od 12. listopada 1993. o zajedničkim pravilima za uvoz određenih tekstilnih proizvoda iz trećih zemalja (1),
uzimajući u obzir prijedlog Komisije,
budući da je Europska zajednica sklopila Sporazum o osnivanju Svjetske trgovinske organizacije (WTO) (2), kojem je priložen Sporazum o tekstilnim i odjevnim proizvodima (dalje u tekstu ATC);
budući da se, u skladu s člankom 2. stavcima 8. i 11. ATC-a, Zajednica obvezuje, s jedne strane, od 1. siječnja 1998. uključiti proizvode koji su 1990. iznosili ne manje od 17 % ukupnog obujma uvoza svih tekstilnih i odjevnih proizvoda obuhvaćenih ATC-om u 1990., u uobičajena pravila i discipline GATT-a, i s druge strane, dostaviti popis takvih proizvoda Nadzornom tijelu za tekstil WTO-a, prije 1. siječnja 1997.;
budući da se kod odabira proizvoda koji bi trebali biti uključeni Vijeće vodilo određenim čimbenicima, uključujući osjetljivost proizvoda kada je u pitanju industrija Zajednice i njezine regionalne sastavnice, posebno s obzirom na tržišno natjecanje i okolnosti koje se odnose na zapošljavanje, učinkovitost mogućih količinskih ograničenja proizvoda, sposobnost prilagodbe industrije Zajednice kod povećane konkurencije kada su u pitanju proizvodi koji podliježu količinskim ograničenjima u jednoj ili više država dobavljača, željom za poticanjem industrijske prilagodbe, odgovarajućom brzinom, tijekom prijelaznog razdoblja od deset godina, utjecajem na potrošače i treće zemlje, kao i prilikom da se pojednostavni režim Zajednice s obzirom na uvoz tekstila i odjevnih proizvoda;
budući da su, u skladu s navedenim, u obzir uzeta očitovanja koja su podnijele zainteresirane strane, koje su odgovorile na poziv Komisije za podnošenje takvih očitovanja, objavljen u Službenom listu Europskih zajednica (3);
budući da se popis proizvoda sadržan u Prilogu X. Uredbi (EEZ) br. 3030/93 treba izmijeniti kako bi se isključili proizvodi koji se trebaju uključiti 1. siječnja 1998.;
budući da se popis tekstila i odjevnih proizvoda koji su uređeni uobičajenim pravilima i disciplinama GATT-a, koji su sadržani u Prilogu II. Uredbi Vijeća (EZ) br. 3285/94 od 22. prosinca 1994. o zajedničkim pravilima za uvoz i o stavljanju izvan snage Uredbe (EZ) br. 518/94 (4), treba izmijeniti, kako bi od 1. siječnja 1998. sadržavao proizvode koji se trebaju uključiti u skladu s uobičajenim pravilima GATT-a,
DONIJELO JE OVU UREDBU:
Članak 1.
1. Proizvodi koji se trebaju uključiti u skladu s uobičajenim pravilima GATT-a, od 1. siječnja 1998., navedeni su u Prilogu I. ovoj Uredbi.
2. Prilog X. Uredbi (EEZ) br. 3030/93 zamjenjuje se prilogom u Prilogu II. ovoj Uredbi, od 1. siječnja 1998.
3. Prilog II. Uredbi (EZ) br. 3285/94 zamjenjuje se prilogom u Prilogu III. ovoj Uredbi, od 1. siječnja 1998.
Članak 2.
Ova Uredba stupa na snagu prvog dana od dana objave u Službenom listu Europskih zajednica.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 25. studenoga 1996.

Labels: 18
3
1